APROBACIÓN DEFINITIVA DO “EXPEDIENTE DE MODIFICACIÓN PUNTUAL Nº 13 DO VIXENTE P. X. O. M. DE LALÍN AMPLIACIÓN SG-EQ.3. CEMITERIO MUNICIPAL DA ROMEA. BOTOS” DA NORMATIVA.
ADMINISTRACIÓN LOCAL — Municipal — Lalín (Urbanismo y Patrimonio, 15/04/2015)

A Excma. Sra. Conselleira de Medio Ambiente, Territorio e Infraestruturas ditou, con data do 11 de marzo de 2015, publicada no DOG núm.61 do 31 de marzo de 2015, a orde de aprobación definitiva do “EX PEDIENTE DE MODIFICACIÓN PUNTUAL Nº 13 do vixente P. X. O. M. de Lalín AMPLIACIÓN SG-EQ.3. CEMITERIO MUNICIPAL DA ROMEA. BOTOS”. A documentación técnica aprobada está integrada por Documento de inicio e Documento para aprobación provisional de data decembro de 2014 que contén a normativa e ordenanzas composto de memoria e documentación gráfica de seis planos. En cumprimento do disposto na antedita orde e conforme ó disposto nos artigos 92 da Lei 9/2002, do 30 de decembro, de ordenación urbanística e protección do medio rural de Galicia e 70 da Lei 7/1985, do 2 de abril, reguladora das bases de réxime local, publícase a normativa e ordenanzas aprobadas da Modificación Puntual número 13 do Plan Xeral de Ordenación Municipal de Lalín que entrará en vigor o día seguinte ó da publicación deste anuncio no Boletín Oficial da Provincia de Pontevedra. A presente Modificación Puntual nº 13 do Plan Xeral de Ordenación Municipal do Concello de Lalín ten por finalidade a ampliación do Sistema Xeral de Equipamento (SG-EQ.3) definido no vixente Plan Xeral de Ordenación Municipal ao obxecto de aumentar a capacidade de acollida do actual Cemiterio Municipal. Esta Modificación Puntual non supón a reclasificación do solo nin o cambio de categoría do mesmo, a excepción do recoñecemento da franxa de terreos comprendida entre as liñas límites da edificación na autoestrada AP-53 como Solo Rústico de Protección de Vías de Comunicación (SR-P.6) conforme ao establecido na lexislación, manténdose para a ampliación proposta do cemiterio as establecidas no vixente P. X. O. M. de Lalín como Solo Rústico Común (SR-C), na súa categoría SR-C.1: Prados, Cultivos e Matogueira; sendo, polo tanto, de aplicación a mesma normativa urbanística vixente. En particular, serán de aplicación as condicións xerais das edificacións e as condicións adicionais para outras actividades construtivas non residenciais en solo rústico establecidas nos artigos 42 e 44, respectivamente, da Lei 2/2010, de 25 de marzo, de medidas urxentes de modificación da Lei 9/2002, de 30 de decembro, de ordenación urbanística e protección do medio rural de Galicia, podendo alcanzarse unha ocupación máxima da totalidade da superficie afectada por esta modificación puntual, ao corresponder cunha actuación de ampliación do cemiterio existente, tal como determina o citado artigo 42 no seu apartado c). O uso dotacional público previsto de cemiterio municipal atópase dentro das actividades e usos construtivos permitidos en solo rústico de protección ordinaria, segundo o establecido no artigo 36 da Lei 2/2010, de 25 de marzo, de medidas urxentes de modificación da Lei 9/2002, de 30 de decembro, de ordenación urbanística e protección do medio rural de Galicia. Así mesmo, a Modificación Puntual nº 13 enmárcase dentro das determinacións establecidas no Decreto 19/2011, de 10 de febreiro, polo que se aproban definitivamente as Directrices de Ordenación do Territorio. Conforme ao contido do correspondente informe sectorial emitido pola Consellería de Cultura, Educación Universitaria e Turismo. Dirección Xeral do Patrimonio Cultural son de aplicación as seguintes determinacións: Tamén serán de aplicación as afeccións derivadas da lexislación estatal de estradas (Lei 25/1988, de 2 9 de xullo, de Estradas), en pa rticular o establecido no seus artigos 21, 22, 23 e 25. Lalín, 31 de marzo de 2015.—O Alcalde, Camilo González Bodaño.—P. D. O Concelleiro Delegado de Urbanismo ( Decreto de delegación do 11 de febreiro de 2015, publicado no BOP nº 41 do 2 marzo).